TÁPLÁLKOZÁS ÚJSZÜLÖTT ÉS CSECSEMŐKORBAN 


Az újszülött és csecsemőkorban a táplálék bevitele különböző lehet, és 
ennek alapján a következő táplálkozás formákat különböztetünk meg: 


TERMÉSZETES TÁPLÁLÁS - SZOPTATÁS - kizárólag anyatejjel 
történő táplálás. 

"A csecsemő legjobb tápláléka az anyatej, a legegészségesebb táplálási 
mód a szoptatás." 

KÉTFAJTA - KOMBINÁLT TEJES TÁPLÁLÁS - a szoptatás 
mellett a csecsemő kap más fajta tejet is - pótlásként ( tápszer, 
állati eredetű tej) 

MESTERSÉGES TÁPLÁLÁS - a csecsemő egyáltalán nem kap 
anyatejet, kizárólag más eredetű tejet illetve formulát - tápszert 
kap. 

HOZZÁTÁPLÁLÁS - KIEGÉSZÍTŐ TÁPLÁLÁS amikor a 
csecsemő a tejes táplálék mellett elkezd kapni más - nem tej 
tartalmú ételeket is ( gyümölcs, zöldség, gabonafélék, hús, tojás 
stb.). 


Természetes táplálás - a szoptatás jelentősége 


Az egészségügyi szakemberek az egész világon a hat hónapos korig tartó 
kizárólagos szoptatást, majd pedig - a kiegészítő táplálékok bevezetése 
mellett - a szoptatás folytatását javasolják két éves korig vagy azon túl, 
de legalább egy éves korig. 


Az anyatejes táplálás előnyei: 


tartalmazza a baba fejlődéséhez és növekedéséhez szükséges 
összes tápanyagot a megfelelő arányban- (az első 6 hónapban 
teljesen kielégíti a baba tápanyag szükségleteit), 

az anyatej könnyen emészthető 

mennyisége a gyermek igényei szerint változik a nap folyamán - 
hőmérséklete mindig megfelelő, 

mindig csíramentes , bakteriológiailag kifogástalan. 

mindig "kéznél van" - minden helyzetben előkészítés nélkül 
alkalmazható. 

az anyatej antitesteket (immunoglobulinokat) tartalmaz, amelyek 
segítenek megvédeni gyermekedet a fertőzésektől, erősítik 
immunrendszerét. A különböző betegségekből a szoptatott 
csecsemők gyorsabban felépülnek ( pl. léguti fertőzések). 
tartalmaz prebiotikumokat, melyek elősegítik a normális bélflóra 
kialakulásást és erősítésést. 

védelmet nyújt az allergiás megbetegedésektől, pl. az asztma és az 
ekcéma kialakulása ellen. 


e az anyatej az idegrendszer érését segítő anyagot is tartalmaz - a 
megfelelő intelektuális fejlődést segíti elő. 

e a szoptatás a gyermekek arc-, fog- és beszédfejlődésére is 
kedvezően hat. 

e fontos lelki kapocs az anya és gyermeke között. 


e gazdasági előnye is van - (az anyatej megfelelő minőségben és 
mennyiségben, folyamatosan rendelkezésre áll, nem terheli plusz 
költséggel a családi kasszát.) 


A szoptatás hosszútávú hatásai: 


e a szoptatott gyermekek között - a tapasztalatok alapján - a későbbi 
életkorban kevesebb az elhízott, a cukorbeteg, a leukémiás, a 
reumás megbetegedésben szenvedő. 

e Fogszabályozási problámák kevésbé alakulnak ki. 

e a szoptatás során anya és gyermeke különleges közelségbe kerül 
egymással, ami a gyermek egész életére kihat: magabiztosabb lesz, 
és jobban tűri a stresszt 

e kevésbé alakul ki hirtelen bölcsőhalál a szoptatott újszülöttek és 
csecsemőknél. 


A szoptatás jótékony hatása az anya szervezetére: 


e elősegíti a méh összehúzódását 

e csökkenti a szülés utáni vérzést, szavatolja a gyorsabb felépülést 

e elősegíti a terhesség előtti testsúly visszanyerését 

e csökkenti a mell- és petefészekrák, a csontritkulás, a cukorbetegség 
kialakulásának kockázatát 


Az anyatej termelődése 


A szoptatásra való végső felkészülésa várandósság alatt történik meg. A 
keletkező hormonok hatására már a terhesség első heteiben megnő a 
mell vérellátása, növekszik a mirigyállomány, a bimbóudvar sötétebbé 
válik, érzékenyebb lesz, rugalmasabbá válik a mellbimbó. 

Nem igaz, hogy a mell mérete határozza meg a tejtermelő 
képességet. Kis mellből is lehet akár ikreket is szoptatni! 

A tejet a mellben mélyen elhelyezkedő tejhólyagocskák falát képező 
sejtek termelik. A hólyagocskákat apró hajszálerek hálózzák be, a sejtek 
vérből választják ki, illetve a vér összetevőiből alakítják át a tejhez 
szükséges anyagokat. A tejhólyagocskák apró tejjáratokba torkollnak, 
majd közös vezetékekben egyesülnek, melyek a mellbimbó mögött 
tejöblökké szélesednek. A tejöblök újra összeszűkülnek, és végül a 
mellbimbón lévő apró nyílásokban végződnek. Ez a felépítés teszi 
lehetővé, hogy a kisbaba bármikor anyatejhez juthasson, ha édesanyja 
megszoptatja. Azt, hogy a tej csak akkor folyjék, amikor kell, a 
tejhólyagocskákat körülvevő, illetve a mellbimbóban elhelyezkedő sima 
izmok működése szabályozza. 


A tejtermelődés hormonális szabályozása: 
A legismertebb és legnagyobb hatású az agyalapi mirigyben keletkező 
PROLAKTIN nevű hormon. A várandósság alatti bőséges tejtermelődés 
megindulását a méhlepény hormonjai akadályozzák meg. Az újszülött és a 
méhlepény megszületése után azonban megszűnik ez a , gátló" hatás 
teljesn megkezdődik a tejtermelődés teljes intenzitással. 
A szoptatás során még egy agyalapi mirigy hormon - az OXITOCIN is 
fontos szerepet játszik. 
Amikor a baba szopni kezd, oxitocin szabadul fel, melynek hatására a 
tejhólyagokat körülölelő sima izmok összehúzódnak ( ugyan ez a hormon 
hatás miatt az anyánál a méhösszehúzódás is fokozottabb), és a tej a 
tejöblökbe áramlik, majd onnan az újszülött szájába - ezt nevezzük 
tejleadó reflexnek. Olykor a tejleadó reflex kialakulásához elég ha az 
anya rá gondol gyermekére, meghallja a hangját, érzi az illatát stb.) 
> A tejtermelés mennyiségét főleg a baba igénye szabályozza: 
SZABÁLY: , minél több tej fogy a mellből, annál több tej képződik 
helyette" 
Ennek a fordítottja is igaz: 

„minnél ritkábban üríti ki a mellet a baba, annál 
kevesebb fog termelődni” 


Az anyatej összetételének változása a szülést követően 


Az anyatej összetétele nem állandó, hanem folyamatosan változó, sőt egy- 
egy szoptatáson belül is változik az anyatej összetétele. 

Szoptatás megkezdésekor először egy híg vízszerű tej ürül, amelyet 
szomjoltó tejnek is neveznek. 

Majd a szoptatás második felében ez sűrűbbé válik, amely zsírdúsabb 
kalóriadúsabb tej. 

Kimutatták, hogy egy szoptatás alatt akár a négyszeresére is nőhet az 
anyatej zsírtartalma. 

Ez a magasabb zsírtartalmú tej biztosítja hogy a baba jól tűrjön a 
következő szoptatásig ( 3-4h keresztül) 


ELŐTEJ - KOLOSZTRUM: Már a terhesség utolsó trimeszterében 
elkezdődik a termelődése, majd a szülést követő első 3-4 napban - max. 
az első 7 napban termelődik. Sűrű sárgás színű, tápanyag összetétele a 
magasabb fehérje és ásványianyag-tartalomban és az alacsonyabb zsír és 
szénhidrát tartalomban különbözik az érett anyatejtől. Az érett anyatejnél 
nagyobb koncentrációban tartalmaz ellentesteket - inmunglobulinokat, 
főleg IgA-t, valamint fehérvérsejteket, melyek a baba védelmét szolgálják. 


Igaz ugyan, hogy a rendelkezésre álló előtej ( kolosztrum) mennyisége 
csupán néhány kiskanálnyi, viszont a baba gyomra sem nagyobb egy 
cseresznyénél. 


ÁTMENETI ANYATEJ: az előtej termelődését fokozatosan felvátlja az 
átmeneti anyatej, mely a laktáció 7-15. napja között termelődik, napról 


napra nagyobb mennyiségben. A tápanyag és immunglobulin tartalma a 
kolosztrum és az érett anyatej között van. 


ÉRETT ANYATEJ: a szülést követő második héten indul a termelődése és 
a szoptatás további szakaszában tart. Ez egy fehér hígabb tej 
(kinézetében hasonlóbb a tehéntejhez - ez miatt is nevezik sokszor valódi 
tejnek) . 

Összetétele megfelel a csecsemő igényeinek, biztosítja a megfelelő 
energia bevitelt - különösen az első 6 hónapban. 

Az anyatej nagy mennyiségben tartalmaz vizet (90%), ezért az első 6 
hónapban ha a csecsemő megfelelően szopik, nem szükségek külön vízzel 
megitatni. 

Azonban bizonyos esetekben ( lázas állapot, magas külső hőmérséklet - 


ilyenkor nagyobb a babab folyadék igénye) ajánlatos még ezen felül 
megitatni > előzőleg felforralt - és megfelelő hőmérsékletre hült, tiszta 


vízzel. 

Kevesebb , nehezen emészthető" fehérjét tartalmaz a tehéntejhez 
viszonyítva - ez miatt az emésztése nem megterhelő a baba éretlen 
emésztőszervrendszerének. 

Az anyatej összetételében megtalálható a taurin nevű anyag, mely fontos 
az agy fejlődéséhez, míg ezt az anyag 10x kevesebb mennyiségben fordul 
elő a tehéntejben. Az anyatej nagy mennyiségben tartalmaz a szervezet 
számára nélkülözhetetlen aminosavakat, és zsírsavakat, melyek 
elengedhetetlenek a fejlődéshez. 

Az anyatejben fordulnak elő a legnagyobb mennyiségben ( a többi ,más 
fajta" tejhez viszonyítva) azok a hosszúláncú telítetlen zsírsavak (LCPUFA 
-long chain polyunsaturated fatty acids), melyek fontos szerepet 
játszanak a fejlődésben (agy -, látás - és az intelektuális funkciók 
megfelelő fejlődésében). 

Az anyatej fő cukortartalmát a tejcukor- laktóz képezi, mely lényegesen 
nagyobb mennyiségben van az anyatejben mint a tehéntejben. A laktóz a 
belekbe jutva tejsavvá alakul, mely elősegíti a belek normális baktérium 
flórájának kialakulását - Lactobacillus bifidus. 

Az anyatej kevesebb ásványi anyagot tartalmaz a tehéntejhez viszonyítva, 
ez miatt az anyatejes táplálás kevésbé megterhelő a vesékre. Az anyatej 
kálcium és foszfor tartalma is ideális - a baba szükségleteinek megfelelő. 


Az anyatej vas - tartalma ugyan alacsony, de felszívódása kifejezettebb, 
így az első 6 hónapban ritkán szükséges a vaspótlás megkezdése, 
amennyiben az anya táplálkozása is megfelelő. 

Amennyiben az anya táplálkozása vitaminokban gazdag, akkor az 
anyatejjel biztosítja a csecsemő számára is a megfelelő vitamin bevitelt - 
kivételt képez a D és K vitamin, melyek pótlása minden újszülöttnél 
indokolt. 


A szoptatás gyakorisága és időtartalma: 


Az első hetekben a háromóránkénti mellre tétel ajánlott, de a kívánság 
szerinti - a baba igényei szerinti szoptatás is elfogadott. Ez utóbbi 


esetben a csecsemő 1-2 héten belül magától áttér a napi 7-8 alkalomra. A 
két óránál gyakoribb szoptatás nem ajánlott. 
A szoptatás időtartama 10- 20 perc legyen alkalmanként. 


JELEK, MELYEK ARRA UTALNAK, HOGY ELEGENDŐ AZ ANYATEJ: 


A csecsemő egészségesnek látszik, megfelelően halad a súlyán 

24 óra alatt a csecsemő 4 óránál többet van fent, éber és aktív. 

Nem aluszékony, nem nyugtalan, szoptatás után elégedettnek tűnik 

Van megfelelő mennyiségű vizelete - 5-6 nedves a pelenkája és a széklete 
laza, sárga és megfelelő gyakoriságú. 


PROBLÉMÁK - NEHÉZSÉGEK SZOPTATÁS ALATT 
az ANYA RÉSZÉRŐL JELENTKEZŐ NEHÉZSÉGEK 


a mell különböző analtómiai eltérései - rendellenességei - 
nem megfelelő mellbimbó 

kisebesededtt mellbimbó - A kisebesedett mellbimbó oka 
sokszor a helytelen mellre tétel, szoptatási technika vagy a 
csecsemő szájának anatómiai eltérése, nagyobb gyermek 
esetén a foga is okozhatja a mell kisebesedését. 
Törekedni kell a helyes mellre tételre és a helyes szoptatási 
technikára. Helyes mellre helyezéskor nemcsak a mellbimbó, 
hanem a bimbóudvar nagyobb részét is a szájába veszi az 
újszülött, valamint fontos az is, hogy a szoptatás végén 
óvatosan vegyük le a csecsemőt a mellről. Melltartót, 
melltartó betétet nem célszerű használni. Amikor csak lehet, 
ajánlott szabadon hagyni a mellet, hogy szellőzzön. Segíti a 
gyógyulást, ha a szoptatások után pár csepp anyatejjel kenik 
be a mellbimbót. Sebes mellbimbóval is lehet -kevesebb ideig. 
De amennyiben a kisebesedés nagyobb fokú, fájdalmas - 
ajánlott rövid ideig felfüggeszteni az adott oldalon a szoptatást 
és a gyógyulásig inkább a kifejt anyatejet adni az újszülöttnek. 
tejcsatorna elzáródás és a mell fájdalmas telítődése - Az 
elzáródott tejcsatornában az anyatej panghat, fájdalmas 
csomó, duzzanat keletkezhet. A tejcsatorna elzáródását 
okozhatja a ritka szoptatás -amikor a mellekből a tej nem 
megfelelően ürül. Ilyenkor tanácsos a gyakoribb szoptatás - 
ajánlott az érintett oldallal kezdeni, szoptatást megelőzően 
lehet helyileg alkalmazni melegítés és nedves borogatást, 
valamint szoptatási helyzetet változtatni. Két szoptatás között 
hidegvizes borogatást is lehet használni. 
mellgyulladás - mastititis - Leggyakrabban baktériumok 
okozzák pl. Staphylococcus, Streptococcus, E.coli. Általában a 
szülést követő 2-3 héten jelentkezik a mell fájdalmas lüktető 
feszülése - általános tünetek kiséretében: magas láz, 
hidegrázás, végtagfájdalom, elesettség. 

A mellgyulladás általában egyik mellet érinti egyszerre. 
Hasznos lehet a meleg zuhany, borogatás, szoptatási 


helyzetek változtatása, hogy a gyulladt rész könnyebben 
tudjon ürülni. Sokat segít a pihenés, ágynyugalom, megfelelő 
folyadékbevitel. Akármilyen fájdalmas is, a szoptatást nem 
ajánlott abbahagynl, mert ez a gyulladás súlyosbodásához 
vezethet. Amennyiben az anyatejben genny jelentkezik- 
indokolt a szoptatást felfüggeszteni és a melleket fejéssel 
üríteni a gyógyulásig. Amikor az anyatejben nincs genny, a 
szoptatást lehet folytatni. Gyulladáscsökkentőszerek - 
fájdalomcsillapítók alkalmazása ajánlott, valamint 
antibiotikumos kezelést kell alkalmazni az anyánál. 

- ABSZCESZUS -TÁLYOG A MELLBEN - amennyiben a 
mellgyulladás nem megfelelően van kezelve, helyileg gennyes 
kolekció halmozódhat fel - ú.n. tályog alakulhat ki. Indokolt 
az antibiotikumos kezelés mellett a sebészeti beavatkozás - a 
kialakult gennyes tályog drenálása és tisztítása. Gyógyulás 
után hegg alakulhat ki a tályog helyén. 


e az ÚJSZÜLÖTT RÉSZÉRŐL JELENTKEZŐ NEHÉZSÉGEK 

- az ajkak, illetve szájüreg és az orr különböző veleszületett 
rendellenességei -melyek miatt megnehezített a szoptatás - 
pl. nyúlszáj. 

- különbözö központi idegrendszeri sérülések, melyek miatt az 
újszülöttnél probléma van a nyelés és szopás reflexekben. 

- koraszülött újszülött - éretlenen a reflexei, valamint 
fejletlensége miatt kevés az ereje a szoptatással történő 
tápláláshoz. 


Az anya táplálkozása szoptatás alatt - A táplálkozás hatása az 
anyatejre 


Egészséges táplálkozás esetén nincs szükség jelentős étrendi 
változtatásokra azért, mert az anya szoptat. Az étrend legyen változatos, 
tartalmazzon megfelelő mennyiségű fehérjét, vitaminokat és 
nyomelemeket. A napi teljes folyadékbevitel a szomjúságnak megfelelően 
történjen, de érje el a napi 2 liter mennyiséget. 

Ebből a tej a napi fél litert ne haladja meg. 

Erősen puffasztó ételek - káposzta félék és hüvelyesek , valamint olajos 
magvak nem ajánlottak a szoptatás idején. 

Egyes fűszerek megváltoztatják az anyatej ízét, ezért nem ajánlatos a 
nagyobb mértékű fogyasztásuk. 

Amennyiben az első fokú rokonok között allergiás betegség fordul elő, 
vagy a kizárólag szoptatott csecsemő allergia tüneteit mutatja, célszerű 
az allergizáló anyag megkeresése és kizárása az anya étrendjéből - 
leggyakrabban a tej, tejtermék, valamint a tojás átmeneti kiiktatása 
indokolt. A tünetek megszűntével ezek egyenkénti emelkedő 
mennyiségben történő visszaadását meg kell kezdeni 

Fontos megjegyezni hogy az anyánál jelentkező menstruációs vérzések 
alkalmával is változik az anyatej összetétele, - kissé csökken a tej laktóz 


tartalma - kevésbé édes az íze, valamint az anyatej mennyiség is 
átmenetileg csökkenhet. Ilyenkor is fontos folytani a szoptatást, mivel ez 
csak átmeneti jelenség és nem okoz különösebb gondot a csecsemőnél. 


A lefejt anyatej tárolása 


Egyes esetekben az emlők ürítése fejéssel történik (ha a szoptatás 
valamilyen okból nem lehetséges (pl. beteg a csecsemő, vagy az anya) 
illetve a mell túltelődésének enyhítése érdekében. 

A lefejt anyatej hűtőszekrényben 48 óráig, míg mélyhűtőben (-18°C) 3-6 
hónapig tárolható. 


Kontraindikációk a szoptatásra 


Ritkán, de egyes esetekben fenn állhatnak bizonyos helyzetek- 
betegségek, mikor ellenjavalt a szoptatás - ezek a következők lehetnek: 


> az anya daganatos megbetegedése ( pl, mellrák, leukémia) 

az anya súlyos szívbetegsége 

aktiv TBC az anyánál 

Szifilisz az anyánál 

HIV fertőzés az anyánál 

Egyébb súlyos betegségek az anyánál ( vese, méj betegség stb.) 
Bizonyos gyógyszerek használata az anyánál. 

